ועדת העלייה, הקליטה והתפוצות, כנסת 15, פרוטוקול מספר 207, 2002-05-06 10:00

צבי הנדל: בוקר טוב לכולם, ברוכים הבאים.

צבי הנדל: אני פותח את הישיבה.

צבי הנדל: כהרגלנו בתחילת מושב, אנחנו מזמינים את האיש הממונה על משרד הקליטה ואת יושב-ראש הסוכנות היהודית לתת לנו סקירה על פעולות משרדיהם.

צבי הנדל: יושב-ראש הסוכנות יהיה כאן בשבוע הבא.

צבי הנדל: היום נמצא אתנו סגן השר יולי אדלשטיין וממנו נשמע סקירה על מצב הקליטה ואם יש דברים חדשים על הפרק.

צבי הנדל: אחר-כך נשמע שאלות והערות מפי חברי הוועדה והמוזמנים.

צבי הנדל: מאחר שאנחנו כבר מכירים את החומר, אדוני סגן השר, לא אכביד עליך.

צבי הנדל: תמסור לוועדה סקירה תמציתית, ואחר-כך תשלים, בהתאם לשאלות שיהיו.

צבי הנדל: בבקשה אדוני.

יולי יואל אדלשטיין: תודה אדוני היושב-ראש, חבריי חברי הכנסת, כל הנוכחים.

יולי יואל אדלשטיין: אנחנו באמת נשתדל לתמצת, ואתחיל מכמה נתונים.

יולי יואל אדלשטיין: אקדים ואומר שגם מן הנתונים תראו את האמת הלא כל-כך משמחת מאחר שמספר העולים ירד בצורה די משמעותית.

יולי יואל אדלשטיין: הסיכום נכון לסוף חודש אפריל.

יולי יואל אדלשטיין: בשנה זו עלו עד סוף חודש אפריל 5,860 עולים.

יולי יואל אדלשטיין: לא קשה לראות שאם המגמה הזאת תימשך, היא תיקח אותנו אי-שם לטרום גל העלייה האחרון, כשברור שהמדינות שנותנות לנו גידול במספר העולים הן ארגנטינה ואתיופיה, ובשאר המדינות מספר העולים יורד.

יולי יואל אדלשטיין: בעמוד מס' 5 של החוברת נראה גם את הנתונים לגבי חמ"ה.

יולי יואל אדלשטיין: אני חושב שאנחנו לא זקוקים להסברים דרמטיים ועמוקים למה זה קורה.

יולי יואל אדלשטיין: אפילו השתקפות המציאות שלנו על מסכי הטלוויזיה ועל דפי העיתונים ודאי שנותנים, לצערי, להרבה מאד אנשים לשקול אם זה הזמן ואולי לחשוב על דחייה.

יולי יואל אדלשטיין: התוצאה, כפי שאמרתי, היא בנתונים שלפנינו, וכולי תקווה שהקיץ ייתן לנו איזו שהיא בשורה, כשאנחנו יודעים שהמשפחות הצעירות, במציאות של היום במיוחד, ממה שעדיין נחשב מדינות רווחה, כגון צרפת או דרום אפריקה, מן המקומות האלה אולי נראה מגמה קצת יותר חיובית בחודשים יולי-אוגוסט, כלומר במהלך חופשה מלימודים.

צבי הנדל: אני הבנתי ממר צמיר שיש חדשות יותר טובות בנושא צרפת, שחזרו לענין של הזדמנות שנייה.

חנוך צמיר: זה נכון.

חנוך צמיר: החלטנו להפעיל גם את פרוייקט הזדמנות שנייה בצרפת.

חנוך צמיר: לאור ההצלחה של הפרוייקט בארגנטינה אנחנו מקווים שיבואו עשרות משפחות.

יולי יואל אדלשטיין: אני מציע לראות את עמוד מס' 7 – עולים מאתיופיה.

יולי יואל אדלשטיין: כפי שאתם רואים, במהלך ארבעת החודשים של שנת 2002 הגיעו 1,179 עולים.

יולי יואל אדלשטיין: אני מקווה שהמגמה הזאת תימשך, ואולי גם תגבר קצת, כי ברמה של דיונים בממשלה, בהשתתפות כל הגורמים, קבענו שוודאי שאין שום סיבה לא לבצע במהירות האפשרית את הבדיקות של כל אלה שפנו לגורמים הישראלים באתיופיה.

יולי יואל אדלשטיין: כמשרד הקליטה אני רק יכול לומר שלמרות חרושת השמועות שכביכול אין מקומות ושכביכול יש עיכוב מצדנו של התהליך הזה, אנחנו הולכים מבחינת המקומות ומבחינת המיטות לעולים שמגיעים.

יולי יואל אדלשטיין: למרות שבאותה נשימה אני חייב לומר שהיכה בנו קשות הענין של עליית הדולר בנושא הספציפי הזה, כמו בעוד הרבה נושאים.

יולי יואל אדלשטיין: היו לא מעט משפחות, גם בפינוי אתרי קרוואנים אבל בראש ובראשונה בנושא של אתרי קליטה, שהיו כבר או ממש עם חתימת חוזים, או ממש בשלבים אחרונים של פינוי במובן החיובי של המלה לדירת קבע, וכשהדולר קפץ ודאי שזה השאיר את אותן משפחות תקועות או באתרי קליטה או באתרי קרוואנים, ואנחנו מנסים כרגע בכל מיני דרכים לחשוב על פתרונות יצירתיים.

יולי יואל אדלשטיין: אבל לומר לכם שיש לי בשורה בנושא הזה, לצערי הרב עדיין אין.

יולי יואל אדלשטיין: עמוד 8 – עולים מארגנטינה.

יולי יואל אדלשטיין: עם כל החדשות הפחות טובות יש לנו גם חדשות טובות בנושא מספר העולים.

יולי יואל אדלשטיין: כפי שאתם רואים, עד סוף אפריל 2002 הגיעו 1,573 עולים.

יולי יואל אדלשטיין: בהשוואה לשנה קודמת זה גידול פי שלוש של מספר העולים, למרות שהמספרים המוחלטים עדיין לא גבוהים כפי שהיינו רוצים, אבל כולי תקווה שהעבודה שנעשית בארגנטינה תגרום לא רק להמשך אלא גם לתגבור גל העלייה.

מרינה סולודקין: וגם החלטות הממשלה.

יולי יואל אדלשטיין: החלטות ממשלה ניתנו ואני חושב שגם לגבי ארגנטינה וגם לגבי צרפת אין מה להתבייש בהחלטות שלנו, ואני מקווה שיהיה לכך תרגום מעשי.

יולי יואל אדלשטיין: השקף הבא, עמוד 9 – צרפת – הוא עדיין לא מרשים, אבל כולי תקווה שאולי בקיץ נראה מספרים קצת שונים, נראה התגברות של הגל.

יולי יואל אדלשטיין: עד כאן בנושא נתוני עלייה.

יולי יואל אדלשטיין: מכאן ואילך נגיע לארצנו ומה שקורה יותר בתחום הקליטה.

יולי יואל אדלשטיין: בעמוד 10 תראו את רשימת 25 הערים המובילות בקליטת עלייה.

יולי יואל אדלשטיין: אני חושב שבמשפט הזה צריך להוסיף ברכת יישר כוח לרשויות האלה ולכל מה שהן עושות.

יולי יואל אדלשטיין: היום אין הפניית עולים לכיוון זה או אחר.

יולי יואל אדלשטיין: אין לא אפשרות, לא רצון, לא מדיניות לקחת עולה בשדה התעופה ולומר לו: אתה תגור בחיפה ואתה תגור בלוד.

יולי יואל אדלשטיין: זאת אומרת שהבחירה היא חופשית ואם הרשויות האלה קולטות עלייה בהיקף כזה, זאת אומרת שיש תגובת שרשרת ויש אפקט של משיכה בערים האלה ולא רק הפנייה אליהן.

יולי יואל אדלשטיין: המגמה נמשכת.

יולי יואל אדלשטיין: אני רק רוצה לציין בהקשר הזה שני דברים.

יולי יואל אדלשטיין: 1.

יולי יואל אדלשטיין: שזה אולי מסביר את החשיבות שהמשרד מייחס לכל הנושא של עבודה עם הרשויות המקומיות.

יולי יואל אדלשטיין: אנחנו עשינו מאמצים ביורוקרטיים בתוך המערכת, אבל אני רוצה לציין שהנהלת המשרד ואנשי הכספים של המשרד עשו מאמצים כבירים על-מנת לא לפגוע בתקצוב הרשויות המקומיות.

יולי יואל אדלשטיין: העמדה שלנו ידועה.

יולי יואל אדלשטיין: עולים נקלטים דווקא שם ולא במוסדות שלנו.

יולי יואל אדלשטיין: בינתיים אני יכול לדווח ש-80% מתקצוב הרשויות כבר עבר אליהן.

יולי יואל אדלשטיין: כבר התקיימו ועדות היגוי.

יולי יואל אדלשטיין: דרך אגב, נעשתה בדיקה חוזרת ונציגי עולים בוועדות היגוי נמצאים בכל ועדה וועדה, איפה שהיו בעיות.

יולי יואל אדלשטיין: כ-60 נציגי עולים במקומות השונים נבחרו חדשים, ואני מקווה שיעלה בידינו בחודש הקרוב להשלים את 20% הנותרים, כי מבחינתי כל שקל שלא מגיע לרשות המקומית בנושא קליטת עלייה זה שקל אחד פחות שמגיע לעולים.

יולי יואל אדלשטיין: ברור מה מצבן גם של הרשויות מבחינה תקציבית, כך שאני לא מצפה שהרבה ראשי ערים יגידו: טוב, לא הגיע תקציב מן הממשלה, אנחנו ניקח פה איזו שהיא רזרבה פנימית.

יולי יואל אדלשטיין: ואני לא אומר את זה עם אצבע מאשימה אלא שפשוט אין להם.

יולי יואל אדלשטיין: יש לנו בעיה, בגלל מספר העולים, מהו התרגום המעשי.

יולי יואל אדלשטיין: למשל, בנושא כל-כך כביכול שגרתי וברור כמו פתיחת כתת אולפן.

יולי יואל אדלשטיין: התקן של משרד החינוך הוא 25 תלמידים.

יולי יואל אדלשטיין: וראו זה פלא, עד שאתה פותח אולפן בבית-שאן או במגדל העמק, חולפים חודשיים ושלושה חודשים.

יולי יואל אדלשטיין: נכון שיש פתרונות ואנחנו ערוכים עם הסעות, אבל תסכימו אתי שזה לא הפתרון להסיע עולה מבית-שאן לעפולה בחודשים הראשונים שלו בארץ.

יולי יואל אדלשטיין: כך שאנחנו פועלים מול משרד החינוך גם עם בקשה לקצת שינוי תקן, לפחות לאיזה שהוא פרק זמן.

יולי יואל אדלשטיין: אנחנו עושים פרוייקטים שקשורים דווקא לאי-תעסוקה.

יולי יואל אדלשטיין: כלומר, גם לפי הסיכומים כאן בוועדה שהיו בינינו לבין משרד העבודה והרווחה, במחוז הדרום זה מתבצע כבר – השלמת כתות אולפן על-ידי עולים מובטלים, גם כאלה שהיו באולפן אבל העברית שלהם עדיין לא ברמה, אז הם נכנסים לכתות אולפן כתלמידים מן המנין, תוך שמירה על כל הזכויות שלהם כמובטלים.

יולי יואל אדלשטיין: אני מניח שרבים היו מוותרים על הזכויות האלה.

יולי יואל אדלשטיין: נתוני תעסוקה ואבטלה – עמוד 14.

יולי יואל אדלשטיין: לצערי הרב, העדכון הוא לא עד הרגע האחרון, כי אנחנו מסתמכים פה על נתונים חיצוניים.

יולי יואל אדלשטיין: לא אפתיע אם אומר שיש גידול באבטלה.

יולי יואל אדלשטיין: המכות שהעולים ספגו הן מכל הקצוות של הקשת התעסוקתית.

יולי יואל אדלשטיין: אני מתכוון לכך שגם העולים שמאד הצליחו בשנים האחרונות, למשל עקב הפריחה בתחום ה"היי-טק" והאלקטרוניקה, לצערי הרב אנחנו רואים חלק מן האנשים האלה שעבדו והסתדרו יפה, פתאום אנחנו רואים אותם במעגל האבטלה.

יולי יואל אדלשטיין: בקצה השני המשבר בתיירות ובענפים נוספים גרם לכך שגם הרבה מאד עולים שהתפרנסו מעבודות שהן לא מתעסוקה מקצועית, גם בקצה הזה הרבה מאד עולים נפגעו, וודאי כל מה שקרה גם עם כל מיני מפעלים של קווי ייצור שונים, בדרום ובצפון, ודאי שפגע קשות בעולים.

יולי יואל אדלשטיין: עמוד 15 – ניסיון שלנו להתמודד עם המצב.

יולי יואל אדלשטיין: המסלולים שלנו ידועים ואני חושב שאני לא צריך לפרט אותם בפני הנוכחים כאן.

יולי יואל אדלשטיין: קורסי הסבה, הכשרה, קורסי רישוי, קידום העסקה, השתלמויות ערב, מרכזי הכוון – כל הדברים האלה מוכרים, ניסיון שלנו להתמודד עם מצב האבטלה בקרב העולים.

יולי יואל אדלשטיין: אני חושב שחייבים דווקא לזקוף לזכות, שלמרות המשבר הקשה, בעזרת קידום העסקה בתקופה האחרונה מצאו כ-3,000 עולים מקומות תעסוקה.

יולי יואל אדלשטיין: מרכזי הכוון – גם בימים אלה, בעבודת "פנצטה" בעצם, אבל מצליחים לאתר מקומות תעסוקה לעולים, חלק בהתאם לרמה המקצועית, חלק גם לא בהתאם לרמה המקצועית.

יולי יואל אדלשטיין: אבל עובדה, במקום משבר ובמקום דמי אבטלה זה בהחלט פתרון מועדף עלינו.

יולי יואל אדלשטיין: עמוד 16 – קליטת אקדמאים, מקצועות חופשיים.

יולי יואל אדלשטיין: כאן מדובר גם בקורסי רישוי.

יולי יואל אדלשטיין: אני חייב לציין מראש, הבעיה שלנו היא בוודאי תקציבית, אבל למשל בנושא של רופאים מתמחים אנחנו תקועים.

יולי יואל אדלשטיין: בעצם אין לנו מתמחים חדשים שמתקבלים למשרות בבתי-חולים, עקב העדר תקציב.

יולי יואל אדלשטיין: אנחנו מנסים, יחד עם משרד הבריאות לפעול בענין הזה, בינתיים ללא הצלחת יתרה.

יולי יואל אדלשטיין: קורסי רישוי מתקיימים, נותנים פחות או יותר מענה.

יולי יואל אדלשטיין: עמוד 18 – קליטה במדע.

יולי יואל אדלשטיין: גם כאן המצב התקציבי לא מזהיר.

יולי יואל אדלשטיין: לא אקריא לכם את כל הנתונים של הקיצוצים, אבל ודאי שאנחנו שומעים על הקיצוצים במשרד הקליטה – וזה גם מקום לומר שהוועדה יחד אתי היתה שותפה לנסיונות נואשים למנוע כל מה שאפשר בנושא הקיצוצים, וגם היו הצלחות חלקיות, אבל עדיין הקיצוצים היו.

יולי יואל אדלשטיין: הסעיפים שמשרד הקליטה מקצץ בהם הם ידועים מראש.

יולי יואל אדלשטיין: זה מדענים, תעסוקה, יזמות, קליטה בקהילה, כי אלה הסעיפים הכבדים, מה שנקרא.

יולי יואל אדלשטיין: הקיצוץ בכל שאר הדברים הוא קיצוץ לצורך שוויוניות או לצורך חינוך, איך שאתם תקראו לזה.

יולי יואל אדלשטיין: כי כשיש למישהו תקציב של חצי מיליון שקל, וגם משם אנחנו מורידים 30,000 שקל, זה נעשה על-מנת להראות שהעול נופל על כולם, אבל לא על-מנת באמת להעביר כסף למשרד האוצר.

יולי יואל אדלשטיין: גם בסעיף מדענים היה קיצוץ, וגם היו בעיות, בגלל כל המצב התקציבי במדינה, בהזרמת עודפים למחלקה הזאת.

יולי יואל אדלשטיין: ואני אסביר.

יולי יואל אדלשטיין: כשנחתם חוזה עם מדען הוא נחתם לשלוש שנים.

יולי יואל אדלשטיין: דוגמה בולטת ומוכרת לכל אלה שהשתתפו בדיונים היא תוכנית קמ"ע.

יולי יואל אדלשטיין: החוזה נחתם לשלוש שנים.

יולי יואל אדלשטיין: כשהעודפים המחויבים צריכים להגיע מן האוצר, ראו זה פלא, הם לא בדיוק מגיעים בזמן.

יולי יואל אדלשטיין: כתוצאה מכך נוצר תור או פקק בקליטת המדענים האלה, הרבה מאד עצבים, ובצדק, אני לא מפנה אצבע מאשימה דווקא כלפי המדענים.

יולי יואל אדלשטיין: הם מקבלים מכתבי פיטורין מן המוסדות, פונים למשרד הקליטה, אומרים להם: חכו, כרגע אין תקציב, ונוצר פה איזה שהוא מעגל מאד שלילי.

יולי יואל אדלשטיין: עם קבלת העודפים קיימנו ישיבה אחת על-מנת לגמור חובות של כמה חודשים כלפי המדענים.

יולי יואל אדלשטיין: עדיין יש לא מעט שבשנה הנוכחית, 2002, מסיימים את החוזה ואין לנו כרגע מענה תקציבי.

יולי יואל אדלשטיין: בוועדת הכספים דנים היום על העברות, ואני מקווה מאד שיעלה שם גם נושא של העברות פנימיות במשרד הקליטה.

יולי יואל אדלשטיין: דאגו שחברי הסיעות המיוצגות בוועדת הכספים יהיו ויצביעו, כדי שלא יהיו דברים מיותרים.

יולי יואל אדלשטיין: לנו ודאי אין שום בעיה, אבל כפי שאנחנו מכירים את המציאות, לפעמים בגלל נושא של טיסות לירח פתאום כל ההעברות נעצרות בוועדת הכספים, ומי שיסבול בקצה הם מדענים-עולים, בדוגמה הספציפית הזאת, ואני מניח שגם אוכלוסיות נוספות, לצערנו.

יולי יואל אדלשטיין: אני חוזר ואומר, מדענים שהחוזה שלהם בקמ"ע יסתיים בשנת 2002, טרם עלו לוועדה.

יולי יואל אדלשטיין: ברגע שיהיה תקציב הם יעלו.

יולי יואל אדלשטיין: אני מקווה שזה יהיה ממש כפי שציינתי, בימים הקרובים.

יולי יואל אדלשטיין: עמוד 20 – דיור.

יולי יואל אדלשטיין: אלה נתונים מאד כלליים.

יולי יואל אדלשטיין: נכון לדצמבר 2001 ממתינים 53,000 זכאים לדיור ציבורי.

יולי יואל אדלשטיין: ההתפלגות שלהם בעמוד 21.

יולי יואל אדלשטיין: אלה האוכלוסיות שאנחנו מדברים עליהן.

יולי יואל אדלשטיין: אני מציין, זכאים לדיור ציבורי חסרי דיור.

יולי יואל אדלשטיין: בעמוד 22 נראה את הפתרונות שאנחנו מספקים.

יולי יואל אדלשטיין: הדברים שכדאי לציין כאן, ואני אומר זאת עם הרבה הערכה, ולצערי הרב גם תנחומים אישיים לקולגה שלי, שר השיכון נתן שרנסקי, שהודות להוראות שלו במשרד השיכון הורד המחסום של עלות שיפוץ דירה ציבורית.

יולי יואל אדלשטיין: היה שם איזה שהוא כלל פנימי, עד סכום מסוים מותר לשפץ, מעל הסכום הזה הדירה עומדת ריקה, מתפרקת.

יולי יואל אדלשטיין: במקרה הגרוע לא רק מתפרקת אלא יושבים שם אנשים שמשתמשים במה שאנחנו לא רוצים שהילדים שלנו ישתמשו.

יולי יואל אדלשטיין: כתוצאה מן ההנחיה הברורה להסיר את החסם הזה פתאום, איפה שלא ציפינו, קיבלנו מספר לא קטן של דירות ציבוריות מתפנות, משופצות.

יולי יואל אדלשטיין: אתם רואים שבשנת 1998 היו 1,100 דירות.

יולי יואל אדלשטיין: ב-1999 – 1,100.

יולי יואל אדלשטיין: ב-2001 – 1,331 דירות.

יולי יואל אדלשטיין: תוך כמה חודשים אחרונים של שנת 2001 אוכלסו כמה מאות דירות ציבוריות.

יולי יואל אדלשטיין: מבחינתי זה קצת נשימת רווחה בנושא הזה.

יולי יואל אדלשטיין: המגמה השנייה שצריך להצביע עליה הוא הנושא של מקבצי דיור.

יולי יואל אדלשטיין: הפרוייקט נמשך.

יולי יואל אדלשטיין: התקיימו כמה מכרזים, ואני מאד מקווה שלמרות עצירה כלשהי שהיתה במכרזים בשנת 2000, בשנת 2001 המכרזים שהתקיימו יתנו לנו ב-2002-2003-2004 אלפי פתרונות לאוכלוסיות השונות.

יולי יואל אדלשטיין: עמוד 23 – מימוש משכנתאות.

יולי יואל אדלשטיין: אין מה להוסיף, פרט לעובדה המצערת, כפי שכבר ציינתי, עקב עליית הדולר עולים בכלל ועולי אתיופיה בפרט, שהמשכנתה אפשרה להם לעזוב את הקרוואן או את האתר הזמני ולעבור לדיור קבע, ואנחנו כל הזמן גם חלמנו על הרחבת הזכאויות לתוספות נוספות, על-מנת להבטיח שהעולים יגיעו לאו-דווקא לאזורים הפחות חזקים בארץ, ולצערי הרב, עקב עליית הדולר אנחנו נזרקנו אחורה, או נתקענו.

יולי יואל אדלשטיין: וראו זה פלא, בתוכניות החדשות שמובאות – ואני אומר את זה עם פזילה לכיוון חברי הכנסת – כרגע לדיונים בכנסת, יש גם נושא של קיצוץ משכנתאות, ועם כל השמחה על כך שחלק גדול מן הגזרות במשרד השיכון הוסרו מסדר היום, כלומר, לא יהיה קיצוץ בסבסוד לקשישים, לנכים ולקטגוריות רבות של חד-הוריות, לעומת זה בנושא משכנתאות, לדעתי, יש פגיעה ואנחנו במיוחד מודאגים מהנושא של עולי אתיופיה בהקשר הזה.

יולי יואל אדלשטיין: באותה נשימה אני חייב לומר, שכולנו לא רוצים שהם יישארו בתנאים-לא-תנאים או בתנאים זמניים, אבל גם את המדינה זה בסופו של התהליך יכניס להוצאות מיותרות, כי אם לא יפנו את אתרי הקרוואנים, וכולנו מקווים שיימצאו זכאים נוספים רבים בקרב עולי אתיופיה שנמצאים כרגע בתהליך בדיקה, אז זאת אומרת שההשלכה הישירה היא שהמדינה תצטרך לשכור עוד ועוד אתרים במקום לעבוד על בסיס דירה מתפנה.

יולי יואל אדלשטיין: עמוד 24 – צפי פתרונות מקבצי דיור.

יולי יואל אדלשטיין: אנחנו מאד-מאד מקווים שבסביבות 1,000 – 1,500 פלוס מינוס פתרונות דיור בשנים הבאות יבואו מן הפרוייקט הזה.

יולי יואל אדלשטיין: למרות שאני בטוח שהעובדה הזאת ידועה לכולם, אני רוצה לציין שהפרוייקט מתנהל תוך הפקת לקחים כל הזמן, התייעלות, הורדת מחירים, וכל מקבצי דיור שהושכרו מחדש על-ידי משרד הקליטה, אחרי חמש שנות ניסיון הושכרו כבר תוך הורדת מחיר בחלק מן המקומות גם בצורה די משמעותית.

יולי יואל אדלשטיין: עמוד 26 – אתרי קרוואנים.

יולי יואל אדלשטיין: אני חושב שבשקף הספציפי הזה מגיעה מלה טובה גם לאגף אכלוס, גם לתחום עולי אתיופיה במשרד וגם ללשכת המנכ"ל, שלקחו על עצמם את הפרוייקט הזה.

יולי יואל אדלשטיין: דיווחתי על כך פעם בוועדה.

יולי יואל אדלשטיין: המספרים ממשיכים לרדת בפינוי אתרים, למרות שנושא משכנתאות פגע בנו בפרוייקט הזה.

צבי הנדל: דאגנו שימונה שר שיכון שיש לך אתו יחסים טובים.

יולי יואל אדלשטיין: נכון.

יולי יואל אדלשטיין: עמוד 27 – כשאנחנו מסתכלים על המספרים היורדים של העולים, זה דבר אחד, אבל סוף-סוף אפשר לעשות את זה גרפית יפה ולציין שהאתרים נסגרו בפועל.

יולי יואל אדלשטיין: עם ראש הממשלה הקודם לקודם, מר בנימין נתניהו, ועם שר הפנים דאז ביקרנו באתר בארותיים, ואני חייב לומר שלא שאנשים לא חשופים למציאות הזאת, אבל כל פעם שהם ראו אותי אחר-כך הם שאלו: מה עם בארותיים?

יולי יואל אדלשטיין: אבל סוף-סוף אפשר לומר, ואני אומר את זה בגאווה בלתי-מוסתרת, במיוחד גאווה על אותם מוקדים שציינתי, שגם בארותיים וגם עוד כמה אתרים, כפי שאתם רואים, הפכו להיסטוריה.

יולי יואל אדלשטיין: ועדת עזבונות של המשרד סיימה את פעילותה.

יולי יואל אדלשטיין: היא יצאה עם שורת המלצות.

יולי יואל אדלשטיין: למעלה מ-300 ארגונים פנו לאפיק העזבונות במשרד הקליטה.

יולי יואל אדלשטיין: אנחנו מעבירים עכשיו את החומר לשופט סגלסון, ואני מאד מקווה שיהיו גם תשובות מוועדת עזבונות, שיספקו את הארגונים.

יולי יואל אדלשטיין: אולפנים לעברית.

יולי יואל אדלשטיין: אמרתי, יש קשיים בפתיחת כתות ברשויות הקטנות.

יולי יואל אדלשטיין: מאד מדאיג אותנו הנושא, אנחנו מאד לא מרוצים מידיעת העברית גם בקרב עולי חמ"ה, גם בקרב עולי אתיופיה.

יולי יואל אדלשטיין: אפשר לעשות יותר אבל היד אינה משגת.

יולי יואל אדלשטיין: פתחנו כתות לכ-1,200 תלמידים באולפני הזדמנות שנייה – פרוייקט שלנו שאנחנו מאד מעריכים ומאד אוהבים, וחושבים שהוא חשוב.

יולי יואל אדלשטיין: העולים מסכימים עם מה שכרגע אמרתי, אבל לצערי הרב, זה ודאי טיפה בים כשאנחנו מדברים על מיליון עולים לדבר על אלף באולפני הזדמנות שנייה.

יולי יואל אדלשטיין: זה ענין תקציבי.

יולי יואל אדלשטיין: עמוד 33 – נושא שנתתי אותו כדוגמה עצובה בעת קיצוצים - פרוייקט "מסיכון לסיכוי" של נוער עולה.

יולי יואל אדלשטיין: לא אפתיע אתכם אם אגיד שבעיית נוער עולה מטרידה את כלל העולים בקרב עולי חמ"ה ובקרב עולי אתיופיה.

יולי יואל אדלשטיין: וראו זה פלא, בקרב ארצות הרווחה, לצערי הרב, הנתונים לא מזהירים.

יולי יואל אדלשטיין: אתם רואים שהשותפים הם אשלים, משרד הקליטה, משרד העבודה והרווחה, משרד החינוך, המשרד לביטחון פנים.

יולי יואל אדלשטיין: לשם שינוי כל הגורמים עבדו יחד בשיתוף-פעולה ראוי לשבח, עשו תוכנית משותפת והסכימו על איגום משאבים בתחום הזה.

יולי יואל אדלשטיין: חשבנו על "פיילוט" בעשר רשויות.

יולי יואל אדלשטיין: זה עדיין "פיילוט".

יולי יואל אדלשטיין: ברור שהבעיה היא לא בעשר רשויות, אבל חשבנו על "פיילוט" בעשר רשויות.

יולי יואל אדלשטיין: בקושי גמרנו עם שלוש רשויות: אשקלון, בית-שמש ונצרת עלית, וכולנו תקווה שהפרוייקט ייצא לפועל בספטמבר.

יולי יואל אדלשטיין: את המימון שלנו כבר קיימנו לנושא הזה.

יולי יואל אדלשטיין: כך גם הג'וינט ומכון אשלים, מחכים לתשובה סופית של משרדי העבודה והרווחה, והחינוך, שגם הם בקשיים תקציביים לא קטנים.

יולי יואל אדלשטיין: למרות זה אנחנו מקווים שהפרוייקט ייצא לפועל.

יולי יואל אדלשטיין: אומר לכם בשיא הכנות, שלוש רשויות מכל הבעיות שיש לנו בארץ בתחום הזה, זו טיפה בים.

יולי יואל אדלשטיין: לסיום אני רוצה לציין שני דברים.

יולי יואל אדלשטיין: לא אפתיע אתכם אם אגיד שלצערי הרב, כמו כולנו משרד הקליטה לא יכולנו להתעלם מן המצב שכולנו נמצאים בו.

יולי יואל אדלשטיין: אם יש למישהו הסבר פילוסופי, תיאולוגי, קבליסטי למה דווקא בכל פיגוע צריכים להיות עולים חדשים.

יולי יואל אדלשטיין: וגם כשמחבלים כבר מגיעים לאדורה, אז מתוך כל המשפחות של אדורה דווקא שלוש משפחות של עולים נפגעות, ולמיטב ידיעתי אין שם יותר.

יולי יואל אדלשטיין: ההסברים שעולים לי לראש הם רק מקאבריים, אז נעזוב אותם בצד.

צבי הנדל: ההסבר הוא שהעלייה היא ציונית ואידיאולוגית מדרגה ראשונה, וכשצריך לעזור ולהציל משפחה, הם רצו לעזור.

יולי יואל אדלשטיין: במקרה של אדורה זה הסבר מאד נכון, אדוני היושב-ראש, ואני מקבל אותו באותה הערכה ששמעתי בקולך.

יולי יואל אדלשטיין: אני רוצה לומר משפט שהוא לכאורה גם מקאברי.

יולי יואל אדלשטיין: משרד הקליטה מאד השתפר בתחום הזה בשנה האחרונה.

יולי יואל אדלשטיין: מן האמוציות ומן המבוכה הראשונית, וטלפונים עד ללשכה שלי וללשכת המנכ"ל "יש לנו עולים, עכשיו תגידו לנו מה לעשות ואיך לעזור", זו עכשיו פעולה שמעוררת, אצלי לפחות, הרבה מאד הערכה והערצה של העובדים, אבל גם הרצת העובדים.

יולי יואל אדלשטיין: אני לא צריך להסביר לכם שהעובדות הסוציאליות הרלוונטיות, מתוך סך הכל שש שיש במשרד הקליטה, בערב פסח היו בחופשה עם בעליהן, והחופשה שלהן הסתיימה בדיוק כמה דקות אחרי כניסת החג.

יולי יואל אדלשטיין: על מקרים כאלה אפשר להרחיב אין-ספור, אני לא רוצה להיכנס לזה יותר מדי עמוק.

יולי יואל אדלשטיין: אני רק רוצה לומר ש-א.

יולי יואל אדלשטיין: אני חושב שעשרות ומאות עובדים שנחשפו לנושא – עובדות סוציאליות, מנהלי לשכות, עובדי רווחה – עושים עבודת קודש, ואני לא מקנא בהם ביום-יום עם מה שהם מתמודדים.

יולי יואל אדלשטיין: ב.

יולי יואל אדלשטיין: כפי שציינת, דאגתם שגם במשרד השיכון תהיה אוזן קשבת.

יולי יואל אדלשטיין: אני אוסיף שגם למדינת ישראל יש ניסיון רב בטיפול בנפגעים, ודאי המוסד לביטוח לאומי וגורמים נוספים עושים את מה שמוטל עליהם, אבל בנושא של דיור ודאי שנדרשנו לתת הרבה מאד תשובות ייחודיות, אחרי הפיגוע בדולפינריום ואחרי כל הפיגועים האחרים.

יולי יואל אדלשטיין: זה לא 100%, אבל בנימה אישית אומר שזה הרבה מעבר למה שציפיתי שנוכל לסייע.

צבי הנדל: היו דרכי כמה פניות, והציון עשר.

יולי יואל אדלשטיין: יש מכתבי תודה מן הנפגעים, גם על סיום הטיפול וגם על היחס, וגם זה ספור שאי-אפשר להמציא.

יולי יואל אדלשטיין: נקודה אחרונה שהייתי רוצה לציין, כי גם אתה, אדוני, היית מעורב בה.

יולי יואל אדלשטיין: בנוכחותך התקיימה פגישה ראשונית בנושא של אנדרטה לזכר עולי אתיופיה שנספו.

יולי יואל אדלשטיין: אני רוצה לציין שב-9 במאי יחול יום הזיכרון שלהם.

יולי יואל אדלשטיין: החדשות הפחות טובות הן שהאינפורמציה שאתה ואני ושאר הנוכחים קיבלנו, שכביכול אין שום בעיה עם האנדרטה בקיבוץ רמת רחל, היתה אינפורמציה לא נכונה.

צבי הנדל: מצד מי, מצד הקיבוץ?

יולי יואל אדלשטיין: הקיבוץ מסרב בתוקף להקים אתר קבע.

יולי יואל אדלשטיין: זכו, כפי שאתה יודע, גם בתוך כותלי בית המשפט בנושא הזה.

יולי יואל אדלשטיין: הם נהגו מאד כבני-אדם.

יולי יואל אדלשטיין: היתה להם אפילו איזו שהיא זכייה כספית ואת כל הכסף הם העבירו תרומה לסטודנטים יוצאי אתיופיה.

יולי יואל אדלשטיין: הם אמרו: אנחנו לא רוצים להרוויח, אבל פשוט הקרקעות מיועדות לפיתוח בעתיד.

יולי יואל אדלשטיין: זימנתי אליי גם את מזכיר הקיבוץ, גם את מרכז הקרקעות, דיברתי אל לבם ולא הצלחתי במשימה הזאת.

יולי יואל אדלשטיין: אתמול כינסתי אצלי את הוועדה בפעם הראשונה, בהשתתפות נציגי עיריית ירושלים, נציגי קרן קימת, נציגי הארגונים השונים מקרב העדה.

יולי יואל אדלשטיין: ייעשה עוד ניסיון מול הקיבוץ, שלצערי אני לא תולה בו תקוות רבות, אבל מחפשים כרגע אלטרנטיבות.

צבי הנדל: אולי אפשר לתת קרקע חלופית.

יולי יואל אדלשטיין: גם זה עלה.

יולי יואל אדלשטיין: זה ייבדק.

יולי יואל אדלשטיין: בפגישה היו נציגי קרן קימת.

יולי יואל אדלשטיין: יילכו כמה משפחות יוצאי אתיופיה שאיבדו את יקיריהם למזכירות הקיבוץ, עם עוד ניסיון לשכנע, כפי שאני השתכנעתי.

יולי יואל אדלשטיין: אני אצטט משפט ששמעתי.

יולי יואל אדלשטיין: חברי הקיבוץ אמרו לי: אתה יכול להפעיל עלינו לחצים, אתה יכול לגרום לנו להסכים, אחר-כך תהיה אסיפה כללית של חברי הקיבוץ, פשוט יעיפו אותנו מן התפקידים שלנו ובזה זה ייגמר.

יולי יואל אדלשטיין: לכן, כפי שאמרתי, אני לא תולה תקוות רבות.

יולי יואל אדלשטיין: אני אעצור כאן, והשלמות נעשה אולי במהלך שאלות ותשובות.

יולי יואל אדלשטיין: אסיים ואומר שכל מי שבא לוועדה הזאת לשמוע על המבצע הסודי של העלאת יהודי מרוקו ותוניס מתבקש לפנות למערכת העיתון "מעריב".

יולי יואל אדלשטיין: אצלנו לא ידוע שום דבר על כך.

צבי הנדל: המערכת פנתה אלי וקיבלה את התשובה שעכשיו אמרת.

צבי הנדל: חברת-הכנסת מרינה סולודקין, בבקשה.

מרינה סולודקין: אני רוצה לשאול כמה שאלות.

מרינה סולודקין: מה עם העברת כספים לתוכנית קמ"ע בכלל, ולמר קמינצקי, מדען מבאר-שבע בפרט?

מרינה סולודקין: מגיעות אליי פניות רבות בכתב ובטלפונים בענין הזה ואני רוצה לדעת מה להשיב להם.

מרינה סולודקין: ב.

מרינה סולודקין: ראיתי ושמעתי ממשרד הקליטה וגם ממשרד הבריאות שבסוף השנה תסתיים תוכנית התמחויות לרופאים-עולים.

מרינה סולודקין: מה אנחנו חושבים על זה, והאם הרופאים שלא עברו התמחות צריכים לעמוד בתור הכללי ואיזה סיכוי יש להם?

מרינה סולודקין: ג.

מרינה סולודקין: האם חושבים במשרד על חלופות להעלאת הדולר בקשר לשכר-דירה?

מרינה סולודקין: תודה.

30095: אני רוצה לשאול את סגן השר בענין העולים מאתיופיה שעולים עכשיו אנחנו רואים בעיות במערכת החינוך, בעיקר בקרב העולים שהלכו לגור במקומות כמו רתמים, דימונה ומקומות אחרים, שהם מאד רחוקים ממערכת חינוכית.

30095: האם חשבתם לעשות תיאום בין משרדך לבין משרד החינוך כדי ליישב את העולים במקומות שבהם יש גישה לבית-ספר?

30095: שאלה שנייה היא בענין המשכנתאות.

30095: גם אתה ציינת בדבריך שבגלל עליית הדולר העולים מעכבים רכישת דירה.

30095: עם זאת, אנחנו רואים שמערכת הקליטה לוחצת מאד על העולים לצאת ממרכזי קליטה.

30095: כולנו רוצים שהם ירכשו דירה וייצאו ממרכזי הקליטה, אבל גם עליית הדולר וגם מפני שלעלייה הזאת יש צרכים מיוחדים, כמו לעבור תהליך של לימוד יהדות, אז לפני שהם מסיימים את התהליך לוחצים עליהם לצאת ממרכז הקליטה, וכשהם יוצאים לדיור קבע אין להם דרך להשלים את לימודי היהדות.

30095: יש הרבה משפחות כאלה.

30095: שאלתי היא איך אפשר להתמודד עם הבעיה הזאת.

30095: שאלה שלישית היא בענין תעסוקה.

30095: מספר המובטלים בקרב העדה עולה כל הזמן.

30095: אני יודע שלעולה אין זמן גם ללימודי אולפן וגם ללימודי יהדות, אבל אני רוצה לשאול אם יש אפשרות לבנות תוכנית של הכשרה מקצועית לפני שהוא משתלב במקום עבודה?

30095: כי מפני שהם הולכים בלי הכשרה מקצועית הם לא מחזיקים מעמד במקום עבודה.

30095: איך משרדך נערך לדבר הזה?

שושנה רון: יש לי שתי הערות.

שושנה רון: הערה אחת, אנחנו נמצאים היום בשליש ראשון של חודש מאי, ואני רוצה להתייחס לתקציב התמיכות.

שושנה רון: לא אחת נאמר לנו על-ידי כל הגורמים הממשלתיים, ובמיוחד משרד הקליטה, שיש הכרה בכך שאנחנו חיוניים למערכת, שאנחנו משלימים את השירותים שאותם נותנים גורמים ממשלתיים שאין ביכולתם לתת, ואנחנו עושים זאת.

שושנה רון: אם זה כך, אז מה קורה?

שושנה רון: כי כשאנחנו מקבלים את התמיכות אנחנו עובדים שקל מול שקל, ובסופו של דבר את אותם 50% אנחנו נותנים מכספי תרומות ותמיכות שאנחנו מקבלים מגורמים עצמאיים שלנו, ואת השירותים אנחנו נותנים.

שושנה רון: אם יש צורך בעזרה, במחאות, כפי שעשינו בתחילת השנה הזאת, אמרתי לא אחת שאנחנו עומדים לשירותכם.

שושנה רון: הערה שנייה.

שושנה רון: אני רוצה לקוות שבשנה הבאה לא נימצא באותה סיטואציה ותקציב התמיכות יהיה חלק אינטגרלי מהתקציב השוטף, כמו שמצליחים לעשות גורמים אחרים, ודי לחכימא ברמיזא, כל אחד שיושב כאן יודע יפה מאד למי אני מתכוונת, שהצליחו השנה להכניס חלק ניכר מתקציב התמיכות לתקציב שוטף.

שושנה רון: אני פונה לחברי הכנסת.

שושנה רון: הלובי שלנו כולל כל המפלגות, של כל חברי הכנסת מכל המפלגות, איפה אתם והלחץ שלכם, כדוגמת אחרים, כדי שהתקציב יהיה חלק אינטגרלי - - -

מרינה סולודקין: את רואה, אנחנו כאן.

מרינה סולודקין: איפה האחרים?

שושנה רון: אתם כאן.

שושנה רון: איפה האחרים?

שושנה רון: זה בדיוק מה שכואב לנו.

שושנה רון: אני מבקשת שהדברים יועברו אליהם, שאנחנו פונים אליכם ממש במחאה.

שושנה רון: תעשו כפי שעושים אחרים כדי שהתקציב יהיה חלק אינטגרלי מהתקציב השוטף.

שולה מולה: ממש לאחרונה יצאנו עם דו"ח בשיתוף עם מרכז "אדווה" על תמונת מצב של עולי אתיופיה.

שולה מולה: גם בענין הדיור, גם בתעסוקה וגם בחינוך המצב קשה ביותר והנתונים לפניכם.

שולה מולה: בענין המשכנתאות, אתה מאד מזדהה, כבוד השר, ואתה מבין את המצב, אבל המשמעות של עליית הדולר מבחינת העולים היא לקנות דירה במקומות הרבה יותר גרועים.

שולה מולה: המצב קודם היה גרוע ועכשיו הוא יהיה יותר גרוע.

שולה מולה: השאלה, מעבר להזדהות, מה אתה מתכונן לעשות?

שולה מולה: נקודה שנייה, טיפול בנוער במצוקה, מעל גיל 16.

שולה מולה: אנחנו יודעים שלפחות אצלנו הבעיות מתחילת מגיל 12, ואפילו לפני כן.

שולה מולה: נקודה שלישית, דיברנו גם בפורומים האלה על דיור ליחידים שמחזיקים תעודת עולה ואין להם פתרון דיור.

שולה מולה: במשך שנה וחצי היתה יוזמה של הסוכנות להרים פרוייקט לאומי גדול, והוא תקוע.

שולה מולה: איפה הוא תקוע?

שולה מולה: מה אפשר לעשות כדי שמשהו יקרה בתחום הזה?

שמחה גטהון: בעמוד 33 בחוברת – נוער בסיכון, מנותק, הנתונים מדאיגים מאד, והמספרים גדלים והולכים.

שמחה גטהון: עם זאת, התוכניות של על"ם ושל הפוך על הפוך עומדות להיסגר בגלל קיצוצים בתקציבי המשרדים.

שמחה גטהון: 16 מגשרים שמטפלים בנוער עולה עומדים בפני פיטורין והמשמעות של הדבר הזה שאלפי בני נוער שנמצאים היום במרכז לטיפול הולכים להיזרק חזרה לרחוב.

שמחה גטהון: אדוני השר, אני חושבת שאתה ומשרדך יודעים על כך, ואני שואלת מה המשרד יכול לעשות כהזדמנות אחרונה שתינתן לאלף בני נוער כדי שלא יחזרו לרחוב?

שמחה גטהון: אני רוצה להזכיר שהשיקום של נוער מנותק עולה פי שלוש מאשר הטיפול בנוער בסיכון בכלל.

ד"ר ברוך אייל: אני רוצה להפנות למשהו שנראה לכאורה טכני, אבל הוא מהותי.

ד"ר ברוך אייל: בעמוד 36, במקום שמצוינות דרכי הסיוע האפשריות לנפגעי פעולות איבה מופיע, כמובן, גם סל"ע.

ד"ר ברוך אייל: אבל לאחר-מכן כתוב 300,000 שמיכות.

ד"ר ברוך אייל: זה אפילו לא שקלים.

ד"ר ברוך אייל: הסיוע שסל"ע נותן הוא הרבה יותר רחב, הוא נמדד במיליונים.

ד"ר ברוך אייל: זה לא מראה כלום.

ד"ר ברוך אייל: זה מראה איזה שהוא נתון שוועדת העזבונות נותנת לעולים.

צבי הנדל: שלא יהיו אי-הבנות.

צבי הנדל: עם כל הכבוד וההערכה שיש לכל היושבים בחדר הזה לסל"ע, יש עוד גופים שעוזרים לאנשים האלה, ואת מאסת הכסף הם מקבלים מגופים ממלכתיים, בעיקר מהמוסד לביטוח לאומי וממשרד השיכון.

ד"ר ברוך אייל: אני מסכים עם זה.

ד"ר ברוך אייל: אין לנו שום טיעון לבלעדיות, ודאי שלא.

דוד מהרט: בנושא החינוך שאל אברהם נגוסה ואני מצפה לתשובה, כי יש לנו בעיה מאד רצינית.

דוד מהרט: היכולת של מערכת החינוך לקלוט את העולים והיכולת של המשרד לשכן את העולים - - -

צבי הנדל: הבעיה הזאת ידועה.

דוד מהרט: אני רוצה להעלות שלושה דברים.

דוד מהרט: 1.

דוד מהרט: אתר ההנצחה לעולי אתיופיה.

דוד מהרט: אני הייתי שלוש שנים בסודאן.

דוד מהרט: שלושה אחים שלי הם בחזקת נעדרים 21 שנה בסודאן, ועוד בני דודים שלנו ואחים נפלו שם.

דוד מהרט: אנחנו מדברים על עלייה שהתחילה ב-1979 והסתיימה ב-1985, וכל האנשים שמתו מתו בשנים 1984-1983.

דוד מהרט: אני מרגיש בושה וכלימה.

דוד מהרט: אני חי בארץ 17 שנים וכמעט לא הולך לאתר הזה, כי אני מרגיש שלא מכבדים את זכרם.

דוד מהרט: 2.

דוד מהרט: אני רוצה שינוי אחד.

דוד מהרט: אני רואה פה ענין של קרן לעולה העצמאי, תקציבים וכו'.

דוד מהרט: אני מניח שהתקציבים האלה לא עונים על כל הצרכים, אבל הם נראים יפה.

דוד מהרט: לפי מה שידוע לי, הקהילה שלנו לא חשופה לענין הזה.

דוד מהרט: הקרן היחידה שחשופה לזה, מט"י – מרכז לטיפוח יזמות עסקית – שם סיפרו לנו שמדובר על 300,000 שקל שניתן כסיוע וקיצצו ממנו והוא הגיע ל-120,000 שקל, וזה המקום היחיד שיזמים יוצאי אתיופיה מקבלים בו יעוץ והכוונה.

דוד מהרט: דבר אחרון.

דוד מהרט: אני רואה בחוברת שלפנינו פרוייקטים רבים ויפים של תעסוקה, ואני מרגיש שהפרוייקטים האלה מוצעים בעיקר לאוכלוסייה שבאה מרקע מסוים.

דוד מהרט: יש פה לרופאים, אקדמאים, אמנים ומדענים.

דוד מהרט: רבים מבני הקהילה שלנו הם לא מדענים ולא רופאים, ואני חושב שהיזמות והיוזמות שמתאימות להם לא נמצאות בטבלה הזאת שאני התבוננתי בה.

דוד מהרט: אני שואל אם המשרד מתאים את היוזמות המוצעות גם לנתוני העולים יוצאי אתיופיה?

צבי הנדל: הכל ברור.

צבי הנדל: אני רוצה להעיר בענין אתר ההנצחה, שבעזרת השם השנה – כך התחייבו קרן קימת וכל העוסקים במלאכה – יהיה הרבה יותר מכובד מאשר בשנים קודמות, למרות שיש חילוקי-דעות אם זה יהיה אתר הנצחה קבוע או לא.

דוד מהרט: חסרה הכרה ממלכתית, אדוני היושב-ראש.

צבי הנדל: יש הכרה ממלכתית.

צבי הנדל: הערתי זאת כי אתה נראה לי מאד מר-נפש.

דוד מהרט: נכון.

דוד מהרט: אני לא מר-נפש באופיי, אבל הסיטואציה גורמת לי להיות מר-נפש.

צבי הנדל: אני אומר, שמאז שהנושא עלה בוועדה זו, לפחות מבחינתי יש איזו שהיא התקדמות, ואני לא יכול להגיד שהממשלה יושבת בחיבוק ידיים.

צבי הנדל: גם ועדת שרים לענייני טכסים וסמלים מוכנה להירתם לענין.

צבי הנדל: סגן השר מרכז ועדה כדי להגיע לפרוייקט.

צבי הנדל: גם בתוך הקהילה היו חילוקי-דעות, שרק קצה הקצה שלהם הגיע אליי ו"נפנפתי" אותם מכל המדרגות, כי זה הדבר האחרון שאני צריך, שיהיו גם מריבות פנימיות.

צבי הנדל: נכון שבשנים עברו היתה הזנחה, אבל אי-אפשר להגיד שבשנה האחרונה הנושא לא טופל בצורה משמעותית.

צבי הנדל: ביוזמת אנשים טובים התחלנו לעשות משהו שנדמה לי שפעם, מזמן, המדינה עשתה אותו.

צבי הנדל: שנים זה לא נעשה, והוא פותר שתי בעיות, כשהמטרה העיקרית שלי בסוף היא עלייה – "תור ועלה".

צבי הנדל: הואיל וגם התיירות שלנו נמצאת במצב קשה מאד, וגם העלייה במצב קשה מאד, התחלנו באיזה שהוא מהלך, כשאני עושה את הפרוייקט הנסיוני הראשון על ארצות-הברית.

צבי הנדל: אנחנו מוציאים לשם עשרות ראשי קהילות שכבר עלו לארץ.

צבי הנדל: עשיתי שידוך עם משרד התיירות, ומאחר שהם ראשי קהילות, הם מכירים את הקהילה והקהילה מכירה אותם, כשהמטרה הסופית היא לעודד אותם לעלות לארץ.

צבי הנדל: היהודים מארצות הרווחה בדרך כלל רוצים קודם לסייר בארץ, ללמוד את השטח ואת האפשרויות וכו'.

צבי הנדל: כבר בימים הקרובים תצא משלחת כזאת של עשרים רבנים וראשי קהילות, והם יביאו אנשים לתייר בארץ.

צבי הנדל: אני מספר את זה כדי שנחשוב על רעיונות נוספים, פרט לארצות-הברית, וגם מפני שאני רוצה שיהיה מישהו מהמשרד שלכם שיתחבר לקטע הזה, כי אלה שמגיעים לישראל ועושים בה את הסיור הלימודי, חלק מהלימוד הוא להכיר את מערכות הקליטה.

צבי הנדל: בקיצור, אם הם יידעו את הנתונים האפשריים, יכול להיות שזה יועיל ואני מבקש שתתחברו אלינו.

צבי הנדל: זה באשר ל"תור ועלה".

צבי הנדל: אם אפשר להרחיב את הדבר הזה, ודאי שזה טוב למדינה, טוב לעלייה וטוב לכולנו.

צבי הנדל: אני רוצה לומר כמה מלים על צד"ל, למרות שהאנשים הרלוונטיים לא נמצאים כאן.

צבי הנדל: שמעתי שיש התמרמרות.

צבי הנדל: אני אקיים בענין זה דיון נפרד, אבל מאחר שאתה פה, אדוני סגן השר, אני רוצה לנצל את ההזדמנות הזאת.

צבי הנדל: כי הדבר האחרון שכולנו רוצים, שאלה, ולא חשוב מה המניעים שלהם, ייתנו את חייהם לעזור לנו בהגנת המדינה, ירגישו שהם מופקרים.

יולי יואל אדלשטיין: תודה לכל השואלים.

יולי יואל אדלשטיין: השאלות מטבע הדברים התרכזו בתחומים מאד חשובים.

יולי יואל אדלשטיין: כהקדמה אני רוצה להחזיר את כולנו לקרקע המציאות.

יולי יואל אדלשטיין: אני בגאווה דיווחתי על הישגים ועל פעילות המשרד ועל פרוייקטים שלמרות כל המצוקות אנחנו מתחילים לעשות.

יולי יואל אדלשטיין: אבל בפחות גאווה אני צריך להזכיר שהיה קיצוץ עמוק מאד בפעילות משרד הקליטה, ויש עוד דברים שאין לי ספק שיעלו בדיוני הוועדה כאן במהלך המושב הזה, החל מן הקיצוצים בתחום יזם-עולה, לאו-דווקא עולי אתיופיה, יש קיצוצים הרבה יותר אכזריים בתחום הזה – מימון מט"י, מימון ייעוץ וכן הלאה, וכלה בחוסר תקציב לרופאים, לתוכנית טלוויזיה בשפה הרוסית, אחת הבודדות בערוץ 33 שכנראה תיסגר כי משרד הקליטה לא יכול יותר למשוך את המימון.

יולי יואל אדלשטיין: אלה הדברים שכולנו צריכים לזכור.

יולי יואל אדלשטיין: לגבי השאלות הספציפיות.

יולי יואל אדלשטיין: חברת-הכנסת סולודקין שאלה על תוכנית קמ"ע.

יולי יואל אדלשטיין: אנחנו סיימנו את כל החובות למדענים שהחוזה שלהם לתקופה של שלוש שנים הסתיים עד 31 בדצמבר 2001.

יולי יואל אדלשטיין: יש לנו מספר מדענים שהחוזה שלהם הסתיים בינואר, פברואר, מארס שנה זו.

יולי יואל אדלשטיין: אני מקווה שהיום יעלו יפה ההעברות בוועדת הכספים.

יולי יואל אדלשטיין: אתמול היה אצלי הממונה על התחום הזה.

יולי יואל אדלשטיין: אני ביקשתי ממנו, ולא הייתי צריך לבקש פעמיים, לכנס מייד עם קבלת התקציב את הוועדה ליישור קו לגבי אותם מדענים שבינתיים קיבלו התראות או מכתבי פיטורין.

יולי יואל אדלשטיין: הם ודאי לא יפוטרו.

יולי יואל אדלשטיין: זה חלק מפרוצדורה פורמלית, ובחלק מן המקרים, אדוני היושב-ראש, גם מאבק של המוסדות בממשלה.

מרינה סולודקין: על גבם של העולים המדענים.

יולי יואל אדלשטיין: כרגיל.

יולי יואל אדלשטיין: מתמחים.

יולי יואל אדלשטיין: אני מודאג בדיוק כמוך.

יולי יואל אדלשטיין: הנושא עלה לפחות פעמיים בממשלה.

יולי יואל אדלשטיין: אני העליתי אותו, השר שרנסקי העלה אותו, שר הבריאות העלה אותו, ובוודאי כאן בוועדה, אבל פתרונות למתמחים חדשים בינתיים לא ראינו, עקב הקיצוצים.

יולי יואל אדלשטיין: נושא עליית הדולר עלה גם על שולחנו של ראש הממשלה.

יולי יואל אדלשטיין: ודאי שמשרד הקליטה סופג את הפגיעות, אבל הוא לא אחראי בפועל על הנושאים הכבדים בתחום הדיור.

צבי הנדל: אנחנו כבר קיימנו ישיבה בענין הזה והובטח לנו על-ידי האוצר ועל-ידי משרד הקליטה שייערך דיון ויובאו תוצאות.

צבי הנדל: סיכמנו שאחרי הפגרה נקבל את התוצאות.

צבי הנדל: אם אתה מספר לי עכשיו שהתוצאות הן אפס, אנחנו ניכנס לפעולה בענין הזה.

יולי יואל אדלשטיין: אני מתייחס לשאלה של שולה מולה, שבאה קצת יותר מאוחר, מעבר להזדהות, מה נעשה בנושא משכנתאות.

יולי יואל אדלשטיין: מכיוון שכולנו אוהבים לספר מה נעשה, אני אספר דווקא מה עשינו.

צבי הנדל: גם משכנתאות וגם שכר-דירה.

יולי יואל אדלשטיין: שכר-דירה שמשלמים פנסיונרים זה דבר קשה ביותר.

יולי יואל אדלשטיין: מעלים את שכר הדירה פעם אחר פעם.

יולי יואל אדלשטיין: אתה שואל אותי אם יש תוצאה מעשית, התשובה היא שאין.

יולי יואל אדלשטיין: בנושא משכנתאות נעשתה פנייה מסודרת של מנכ"ל המשרד לגורמים הרלוונטיים – משרד האוצר ומשרד השיכון.

יולי יואל אדלשטיין: התשובה היתה: אין על מה לדבר.

יולי יואל אדלשטיין: ודאי שנמשיך ללחוץ, אבל מכיוון שזה מוגדר כדיווח, אני מדווח לך אדוני היושב-ראש, שאלה בינתיים התוצאות בתחום הזה.

יולי יואל אדלשטיין: חינוך של עולים חדשים במרכזי קליטה.

יולי יואל אדלשטיין: אנחנו מודעים לבעיה.

יולי יואל אדלשטיין: למשל, למרות כל הקשיים, אין שום דבר עדיף בגבעת המטוס.

יולי יואל אדלשטיין: זה אותו קרוואן כמו במקום אחר, אלא שהקרקע הרבה יותר יקרה ולא קל היה לעבור את עיריית ירושלים.

יולי יואל אדלשטיין: כל הרציונל, גם של גבעת המטוס, גם של מבשרת ציון, היה לקרב את העולים עד כמה שאפשר למערכת חינוך – במקרה זה ממלכתית-דתית – על-מנת שבתי ספר יותר חזקים יקלטו אותם.

יולי יואל אדלשטיין: נכון שזה לא מתקיים 100% ונכון שחלק מן האתרים שקיימים היום כבר מצאתי בכל מיני מקומות ורק העברנו את החוזה, מחוזה דרקוני של מאות דולרים ליום לחוזה שכירות לטווח ארוך.

יולי יואל אדלשטיין: חלק מן האתרים נפתחו כאתרים חדשים.

יולי יואל אדלשטיין: אני מודה שיש פה מספריים, כי בדרך כלל יותר קל לי ויותר זול לי לשכור במקום יותר מרוחק, וגם אין לי הצעות לשכור משהו בירושלים, פרט לבית מלון שאני מניח שלא אתה ולא אני רוצים שהעולים עם המשפחות הגדולות יישבו בחדר בבית מלון.

30095: רתמים מאד שונה מגבעת המטוס וממבשרת.

יולי יואל אדלשטיין: אמרתי, אנחנו מודעים לבעיה.

יולי יואל אדלשטיין: אני מציע שאני אעבור על התשובות ואחר-כך אתן לעובדי המשרד – אם לא נתתי איזה נתון או לא השלמתי איזו תשובה – ברשותך, אדוני היושב-ראש, הם ישלימו.

יולי יואל אדלשטיין: פינוי אתרים – אני מציע למתוח קו ברור.

יולי יואל אדלשטיין: פינוי אתרי קרוואנים מדובר באוכלוסייה שונה שיושבת הרבה מאד שונים.

יולי יואל אדלשטיין: חלק מהם סרבנים שכבר הוצעו להם פתרון דיור ציבורי ופתרונות אחרים.

יולי יואל אדלשטיין: לא כן המצב באתרי קליטה חדשים.

יולי יואל אדלשטיין: לכן לא ידוע לי לא על איומים ולא על לחצים עליהם.

יולי יואל אדלשטיין: אם יש מקרה כזה אני מבקש לדווח לי.

יולי יואל אדלשטיין: לא אמור להיות.

יולי יואל אדלשטיין: כולנו רוצים שהם יעברו לדיור קבע, ואנחנו מקווים שגם את המיטה נצטרך לעולה חדש שיגיע, אבל ודאי לא לפני סיום האולפן ולימודי היהדות, ודאי לא לפני השבה ליהדות.

יולי יואל אדלשטיין: אם ידוע לכם על מקרים כאלה אני מבקש שהם יובאו לידיעתי ואנחנו נטפל בזה.

יולי יואל אדלשטיין: בנושא תעסוקה אני מחבר פה שתי תשובות.

יולי יואל אדלשטיין: קודם-כל המצב באמת קשה.

יולי יואל אדלשטיין: אנחנו עושים פעילויות במקומות מסוימים.

יולי יואל אדלשטיין: למשל, בצפת ובאתרי קליטה נוספים הנושא הזה תוך כדי שהייה של העולים באתר קליטה ראשוני – אני מסכים שאפשר גם להרחיב את הפעילות הזאת, היא מאד חשובה כבסיס – ואני מחבר לזה גם תשובה לגבי קורסים שונים שאנחנו מקיימים.

יולי יואל אדלשטיין: דוד מהרט, אני רק יכול להזמין אותך לבקר באשדוד ולראות קורס שאנחנו עושים שם ספציפית לאוכלוסייה של יוצאי אתיופיה, במקרה זה לא רופאים ולא מדענים, אבל אנשים שיקבלו בעזרת השם תעסוקה נאותה ולאורך זמן.

יולי יואל אדלשטיין: זו רק דוגמה אחת שיש לי כרגע בלו"ז ואני מזכיר אותה, אבל ברור שאנחנו משתדלים לתת מענה למגוון האוכלוסיות ונושא תעסוקה זה החל מלסדר למישהו עבודת טיפול דרך ביטוח לאומי וכלה במדען מצטיין שצריך לקלוט אותו באוניברסיטה.

יולי יואל אדלשטיין: אנחנו מודעים לזה.

יולי יואל אדלשטיין: שושנה רון שאלה שאלה כואבת מאד בנושא תמיכות.

יולי יואל אדלשטיין: ראשית, אני חוזר ומאשר שאנחנו מודעים לכל החשיבות של הפעילות הארגונית.

יולי יואל אדלשטיין: ב.

יולי יואל אדלשטיין: אין לי אלא להודות גם לחברי הוועדה וגם לראשי כל הארגונים שאלמלא הפעילות שלהם הנושא אפילו לא היה עולה על השולחן והייתי אומר: אין כסף.

יולי יואל אדלשטיין: מה שיש כתוצאה מכל המאבק הזה זו התחייבות בכתב של משרד האוצר ל-11 מיליון שקל לנושא הזה, חתום על-ידי מנכ"ל המשרד.

יולי יואל אדלשטיין: הכסף היה אמור להגיע מרזרבה.

יולי יואל אדלשטיין: נאמר לנו בפירוש שאין רזרבה.

יולי יואל אדלשטיין: אני אגלה לכם סוד מחדרי חדרים של הדיון האחרון בממשלה בשעות הקטנות של הלילה.

יולי יואל אדלשטיין: הובטח לנו חד-משמעית שעם סיום המהלך הנוכחי בכנסת, השבוע או בשבוע הבא, הכסף יועבר לאלתר לנושא תמיכות ונוכל לקיים את התמיכות.

יולי יואל אדלשטיין: כל שאר הדברים אנחנו לא נשכנע זה את זה.

יולי יואל אדלשטיין: אני מסכים שזה לא צריך להיות כך.

יולי יואל אדלשטיין: אני מסכים שהתמיכות צריכות להגיע בצורה מסודרת בתחילת השנה.

יולי יואל אדלשטיין: והראיה, שגם ביקשתי אפילו אולי על-חשבון עוד משהו מיידי שהייתי יכול לקבל עקב כל הדיונים בממשלה, ביקשתי שלשנה הבאה ייעשה מולנו כבר בתקופה הקרובה דיון מסודר.

יולי יואל אדלשטיין: ברור שאנחנו לא נגדיל את תקציב התמיכה, אבל לפחות בסעיפים האלה של תמיכות, של רשויות, של מדענים, ועוד, שאנחנו בצורה מסודרת נגיד: לא יכול להיות שבסעיף הזה יש ארבעה מיליון, שכבר שנים משרד הקליטה מחלק 12 – 13 מיליון.

יולי יואל אדלשטיין: אנחנו מלכתחילה עושים תקציב לא נכון ואחר-כך מריצים את מר טופז לוועדת הכספים עם העברות פנימיות, וכל פעם מסעיף אחר.

יולי יואל אדלשטיין: אני מקווה שהדרישה שלך תתקיים, שזה ייעשה בצורה מסודרת.

שושנה רון: אבל ברגע שהכסף יועבר, שלפחות ההליך של הטיפול בכל הנושא יהיה כל-כך מזורז, שנוכל באמת - - -

יולי יואל אדלשטיין: אני אומר בשם אריה קורת שהוא יעשה את זה בצורה הכי מהירה, ואנחנו אומרים את זה גם מתוך אינטרס שלנו שתעבדו בשטח קודם-כל, ואינטרס שלנו שהארגונים יהיו שותפים ולא כנגד המשרד.

יולי יואל אדלשטיין: זה ודאי, אבל גם אינטרס שלנו להעביר את זה בזמן על-מנת שהדו"חות יגיעו בזמן ולא נגלגל עודפים לשנה אחר-כך.

שפרה לויצקי: על-מנת שיוכלו להתחיל לפעול.

שפרה לויצקי: זו בעיה הרבה יותר מהותית.

יולי יואל אדלשטיין: חבל לפרוץ פה לדלת פתוחה.

יולי יואל אדלשטיין: נוער.

יולי יואל אדלשטיין: אני מסכים עם כל מלה שנאמרה לגבי הבעיות.

יולי יואל אדלשטיין: אמרתי שזה כלל הנוער, לא מדובר פה דווקא בחמ"ה או ביוצאי אתיופיה, ולצערי גם יוצאי ארצות הרווחה שפוגשים אותם לא מעט בכיכר החתולות.

צבי הנדל: יש לי שאלה לפעילים בנושא נוער.

צבי הנדל: האם התקציב שמועבר לבתי הספר לצורך קליטת ילדים-עולים מנוצל לזה?

צבי הנדל: מה אתם קולטים מהשטח?

שושנה רון: לא תמיד.

צבי הנדל: אני מזמין תלונות בענין הזה, כי אני יודע שהתקציב לא מנוצל.

צבי הנדל: הוא לא מספיק, אבל כשאני יודע שהוא לא מנוצל, חבל על הדיבורים מספיק או לא.

שושנה רון: התקציב הזה מנוצל לפעילות אחרת.

צבי הנדל: אני בטוח שהנהלת משרד החינוך לא מודעת לזה.

צבי הנדל: היו לי כבר כמה שיחות בענין.

חנוך צמיר: ההנהלה מודעת.

שושנה רון: היא מודעת אבל היא לא עושה שום דבר בענין.

צבי הנדל: זה התפקיד שלנו לזנב בהם.

שושנה רון: ככל שיהיה ייצוג יותר הולם לעמותות בצוותי ההיגוי ברשויות המקומיות כך יהיה יותר פיקוח שהתקציב הזה ינוצל לאותן מטרות שלשמן הוא מוצע, וצריך לדאוג לכך.

חנוך צמיר: אין קשר בין הדברים.

יולי יואל אדלשטיין: על"ם – רשמתי לעצמי בעקבות הערה שלך, ו"ידידים" כמשהו פנימי שלי שאני יכול לומר שבזמנו, כשידידים עוד לא היה ידידים ובאו אלי שני חבר'ה ואמרו שהם רוצים לעזור לעולים, השגתי להם תרומה פרטית בפעם הראשונה כדי שיתחילו לפעול.

יולי יואל אדלשטיין: מאז זה צמח לפרוייקט.

יולי יואל אדלשטיין: על על"ם אני חושב שלא צריך להרחיב את הדיבור.

יולי יואל אדלשטיין: כולם מכירים את הפעילות שלה.

יולי יואל אדלשטיין: גם הפוך על הפוך, גם פרוייקטים נוספים.

וילמה מאור: גם "הפוך על הפוך" נפגעים.

יולי יואל אדלשטיין: ודאי שהם נפגעים.

יולי יואל אדלשטיין: אני יושב מול הארגונים האלה, שאני יודע בדיוק מה הם עושים ואני יודע כמה נערות בעקבות זה יגמרו איפה שאנחנו לא רוצים וכמה נערים יעשו מה שאנחנו לא רוצים שהם יעשו.

יולי יואל אדלשטיין: אבל עוד פעם, יש לנו אפיק תמיכות, יש לנו אפיק עזבונות.

יולי יואל אדלשטיין: כל מה שאפשר לתת באפיקים האלה אנחנו מנסים לתת.

יולי יואל אדלשטיין: אני לא יודע איך לתקצב את הפעילות הזאת.

יולי יואל אדלשטיין: אין מי שעושה במקומם.

יולי יואל אדלשטיין: אין ספק שאלה גופים ייחודיים.

יולי יואל אדלשטיין: אנחנו ניתן 100,000 שקל פה ו-200,000 שקל שם, אבל ברור שהיקף הפעילות פה הוא מיליונים ואין מי שעושה את העבודה במקומם.

יולי יואל אדלשטיין: הדבר היחיד שאני יכול לומר, שאם יתפתח אותו פרוייקט שאני מדבר עליו, של כל הגורמים שמטפלים יחד בנוער, אולי נשכיל לעשות איזה שהוא שיתוף-לפעולה עם הגופים האלה.

יולי יואל אדלשטיין: אבל זאת תשובה כוללת ואני אומר זאת ממש עם דמעות בעיניים, כי אני לא יכול למצוא תשובה הולמת.

יולי יואל אדלשטיין: כסף לסל"ע.

יולי יואל אדלשטיין: ההערה של ד"ר אייל היתה ברורה.

יולי יואל אדלשטיין: אני מסכים אתה.

יולי יואל אדלשטיין: אני חושב שהסכום שמשרד הקליטה העביר בהשוואה לגופים אחרים הוא סכום עתק, וזה כמענה לצרכים ולא כמחווה.

יולי יואל אדלשטיין: נכון אמרת שסל"ע מגייסת כספים ממקורות נוספים ואין ספק שהיא מוציאה הרבה מעבר לזה.

יולי יואל אדלשטיין: "תור ועלה".

יולי יואל אדלשטיין: ודאי שניתן כל שיתוף-פעולה אפשרי.

יולי יואל אדלשטיין: אנחנו לא יכולים לממן את הביקור, כי הם לא עולים חדשים, אבל כל מה שקשור להכרת מערכות קליטה, סיור, מפגש עם עולים, את זה ניקח על עצמנו בשמחה ובגאווה.

יולי יואל אדלשטיין: צד"ל.

יולי יואל אדלשטיין: אני מודאג מן המצב.

יולי יואל אדלשטיין: כבר קיימתם דיון בוועדה בקשר לסטודנטים.

יולי יואל אדלשטיין: אני רוצה להבהיר נקודה אחת.

צבי הנדל: אבל זה לא היה בהקשר אליך.

יולי יואל אדלשטיין: דרך אגב, בהקשר אליי אני רוצה לומר שלא שמעתי ולו פעם אחת תלונה מאיש צד"ל כלשהו על הטיפול של משרד הקליטה.

יולי יואל אדלשטיין: יכול להיות שלאני לא מעודכן ב-100%.

יולי יואל אדלשטיין: יש כרגע הפגנות של אנשי צד"ל, יש אוהלים של אנשי צד"ל.

יולי יואל אדלשטיין: כל האנשים האלה הם אנשים שלא בטיפול משרד הקליטה.

יולי יואל אדלשטיין: חלק מהם אמורים להיות, אבל כפי שהזהרתי, אדוני היושב-ראש, אני יכול לומר שהזהרתי על הנושא הזה, יש לא מעט אנשי צד"ל שלא מקבלים את החלוקה הזאת.

יולי יואל אדלשטיין: יש המיוחסים במשרד הביטחון והחפ"שים במשרד הקליטה.

יולי יואל אדלשטיין: חלק מן האנשים, מטבע הדברים, לא כל-כך רואים את עצמם חפ"שים, ואני לא הגורם שיכול לשפוט בענין הזה.

יולי יואל אדלשטיין: אני מקבל באהבה את הצד"לניקים שמגיעים אליי ואומר: אתם רוצים לתת לנו את כולם?

יולי יואל אדלשטיין: תנו לנו את כולם, ודאי שיתנו גם את המשאבים המתאימים.

יולי יואל אדלשטיין: נפתחו לשכות בשבע ערים.

יולי יואל אדלשטיין: אלה שבאו ונרשמו מקבלים סל קליטה בצורה מסודרת, מקבלים את הטיפול.

יולי יואל אדלשטיין: הרכזים הם לרוב דוברי ערבית, מכירים את האוכלוסייה.

יולי יואל אדלשטיין: מבחינה זו אין בעיה.

יולי יואל אדלשטיין: מה לעשות עם אדם שיושב ליד קרית-שמונה או מעלות ואומר: אני הייתי מפקד פלוגה ונהגים במשרד הביטחון, ואני מפקד פלוגה במשרד הקליטה, מה קורה פה?

יולי יואל אדלשטיין: – אין לי תשובה, אין לי כלים לבדוק, אני לא יודע.

יולי יואל אדלשטיין: מה גם שראש המנהלת שלי, שדווקא כן מכיר, אומר שבחלק מן המקרים כנראה יש גם צדק מסוים בדברים האלה.

יולי יואל אדלשטיין: מבחינה זו אנחנו מבצעים את החלטת הממשלה.

יולי יואל אדלשטיין: אנחנו מודאגים ממה שצפוי בחודש יולי – סיום תשלום לפרט כלעולים חדשים ובעצם הפיכת האוכלוסייה הזאת למובטלים.

יולי יואל אדלשטיין: הם לא יהיו חסרי כל, הם יהיו כמו עולים חדשים שמסיימים לקבל סל קליטה ויצטרכו לפנות.

יולי יואל אדלשטיין: אני משתדל לשכנע את הגורמים הנוספים שאולי ההפרשים לא יהיו כאלה נוראים מבחינת המדינה, אם ימשיכו לתת להם עוד חצי שנה או שנה סל קליטה במקום שיילכו לאבטלה, עד שאנחנו נסתדר עם נושא התעסוקה.

יולי יואל אדלשטיין: אולפנים קיימים.

יולי יואל אדלשטיין: מאות חבר'ה לומדים באולפנים, ואפילו קורסים תעסוקתיים כבר מתקיימים.

יולי יואל אדלשטיין: למשל, בנות משפחות לומדות להשתלב במערכת החינוך בישראל.

יולי יואל אדלשטיין: בנושא חינוך פחות או יותר עושים אתם פעילות.

יולי יואל אדלשטיין: בנימה אישית, לסיום.

יולי יואל אדלשטיין: אתה ודאי תעריך שאני כמעט חטפתי התקף לב כשבנהריה יושב מולי מנהל מתנ"ס, בחור חרדי, ומספר לי בגאווה בלתי מוסתרת: אדוני, אני רוצה לומר לך, עשינו מסיבת "כריסטמס" למופת.

יולי יואל אדלשטיין: אני אומר את זה בחיוך ובאירוניה, אבל גם בהרבה הערכה.

יולי יואל אדלשטיין: אנשים יודעים לתת טיפול, נותנים את השוני.

יולי יואל אדלשטיין: אלה לא עולים חדשים שאנחנו רוצים לשלב אותם ולגייר אותם.

יולי יואל אדלשטיין: אלה מוסלמים דרוזים שלא שומעים מהם, כי הם השתלבו בכפר מאד יפה.

יולי יואל אדלשטיין: אדוני היושב-ראש, מבחינת משרד הקליטה צפויות בעיות בהמשך.

יולי יואל אדלשטיין: עם המשך מימון אני מקווה שנעבור את המכשול הזה.

יולי יואל אדלשטיין: הבעיה הגדולה של החלוקה הלא-נכונה הזאת שנעשתה, והתרעתי שתהיה בעיה סביב הענין הזה, אנחנו עושים מאמצים לפתור ומקבלים כל כיוון.

יולי יואל אדלשטיין: גם אם כולם יהיו בטיפול משרד הקליטה, נסכים, אבל בינתיים זה לא הפתרון המסתמן.

חנוך צמיר: מספר השלמות לדברי סגן השר, בעיקר בקטע של בני העדה האתיופית, ברשותכם.

חנוך צמיר: אנחנו שואפים, לא תמיד זה מצליח, לקורלציה מכסימלית בין פיזור מתקני הקליטה החדשים לבין היכולת של מערכת החינוך לקלוט אותם.

חנוך צמיר: אני לא אומר שכולנו זר של הישגים.

חנוך צמיר: העסק הזה סבוך, ורמז סגן השר על המיקום של האתרים, ועל זה גם נוספת בעיה פנים-מערכתית של דרישות מערכת הגיור לכוון את הילדים אך ורק למערכת של הממלכתי-דתי, מה שכמובן מוסיף קושי על קושי.

חנוך צמיר: כלומר, ברגע שיש דרישה של מערכת הגיור שהילדים ילמדו אך ורק במערכת של הממלכתי-דתי, זה מיד משפיע על יכולות שלנו לתת שירותי חינוך הוגנים, נכונים, וכמה שיותר קרובים למקום המגורים.

חנוך צמיר: כי אם אתה מגיע למקום כמו טבריה ואתה צריך להסיע ילדים עד קצרין, אז אתה מבין בדיוק על מה אני מדבר.

חנוך צמיר: בענין הזה עלה רעיון, שאני חושב שהוא טוב.

חנוך צמיר: משרדנו בעדו, ואני חושב שגם משרד החינוך בעדו, רק מערכת הגיור לא אוהבת אותו ולא נותנת לנו ליישם אותו, והוא לשבץ את הילדים של המשפחות הנמצאות בתהליך גיור בממלכתי הרגיל, תוך כדי תוספות - - -

צבי הנדל: כן, אבל השאלה במשרד החינוך היתה למה אי-אפשר מראש לחשוב על זה ושאת המגורים לא יתנו בטבריה.

חנוך צמיר: אני חושב שנתתי את ההסברים ואני אחזור אליהם, אבל אני חושב לפתור את הבעיה בצורה אמיתית, אם אכן ההצעה הזאת תתקבל, ואז נוסיף ונשלים ונתגבר את היהדות בממלכתי.

חנוך צמיר: המערכת המגיירת לא אוהבת את הרעיון הזה.

חנוך צמיר: אני חושב שאברהם נגוסה יודע בדיוק על מה אני מדבר, ואם אתה תגרום למי שמקבל החלטות בנושא הזה כן לקבל את הרעיון, אז נסיע פחות ילדים מרחקים ארוכים ומיותרים.

30095: - - -

חנוך צמיר: להערה שלך, כבוד היושב-ראש, יש כמובן מגבלה של תקציב.

צבי הנדל: יש ויכוח, לא אתה קובע בו.

צבי הנדל: אתה עכשיו מסביר לי איך אפשר לפתור את הבעיה בתנאי שהוא יעשה מה שאתה רוצה.

צבי הנדל: לא, הוא רוצה שאתה תעשה מה שהוא רוצה.

חנוך צמיר: אני חושב אבל שלגיטימי שאנחנו נגיד גם את דעתנו, ולו רק לצורך הפרוטוקול כדי שמי שיקרא פעם את הפרוטוקול יבין שזה לכאן ולכאן.

חנוך צמיר: לגבי השאלה היותר פרקטית שלך.

חנוך צמיר: ובכל זאת, כמובן שבמגבלות התקציב ובמגבלות מיקום האתרים, אנחנו לא יכולים לשכור את האופטימום.

חנוך צמיר: היינו שוכרים את האופטימום ומתקרבים כמה שיותר למערכת שיכולה לתת את שירותי החינוך – אני לא מסתיר, זה קשה, ודוגמה לכך היא רתמים עד כמה שזה לא מוצלח.

חנוך צמיר: לגבי שאלת הגיור והאם דוחקים באנשים לצאת ממרכזי הקליטה.

חנוך צמיר: מוסכם על המערכת המגיירת ועל מערכת בתי הדין הרבניים שאנשים ישהו במרכזי הקליטה 12 חודשים – מסיבות נוספות, אבל אחת הסיבות העיקריות ואחד המנחים החשובים הוא שאכן כל תהליך הגיור יסתיים ב-12 חודשים.

חנוך צמיר: לא תמיד אנחנו עומדים בהנחה הבסיסית הזאת, לצערי.

חנוך צמיר: כשאני אומר "אנחנו" אני מתכוון למערכת המגיירת.

חנוך צמיר: רק אתמול הייתי בדיון עם הרב אלי בן-דהאן, מנהל מערכת בתי הדין הרבניים, והוא הבטיח שנית לעשות כל מאמץ לסיים את תהליכי הגיור בתוך 12 חודשים, ואז ירווח גם לאנשים וגם למערכת.

חנוך צמיר: כי אני רוצה שתבינו, אנשים עוזבים ואלה מיטות חמות אחרות לקליטה החדשה של המטוסים שמגיעים.

חנוך צמיר: כך שיש אינטרסים זהים גם לאנשים עצמם, כי זה כמובן המפתח לקליטה בחברה הישראלית, וגם לנו כמערכת מאכלסת.

חנוך צמיר: היה ולא עומדים בתכנון הזה, אנחנו לא גורמים בצורה של הקשחה, כפי שרמזת כאן, לאנשים לצאת בעל-כורחם.

חנוך צמיר: להפך, למרות שאולי זה פוגע בתכנון האכלוס שלנו, אנחנו לא מגיעים לשלב הזה אלא מנסים שכל המערכת תעמוד ביעד שהוא 12 חודשים.

חנוך צמיר: לגבי תעסוקה.

חנוך צמיר: לא נסתיר, זו בעיית אמת בקרב בני העדה.

חנוך צמיר: עם זאת, אני חושב שכן התקדמנו ואנחנו כן עושים דברים שהם חדשים ומשמעותיים.

חנוך צמיר: למשל, מרכזי הצעירים לעולים החדשים שמגיעים.

חנוך צמיר: אני מניח שאנשים הקרובים לתחום יודעים שהיום יש לנו חמישה מרכזי קליטה מיוחדים לצעירים המגיעים בשנה האחרונה, שהאוריינטציה במרכזי הקליטה הללו היא בדיוק התעסוקה, ומעבר לעברית הם מקבלים השלמות באנגלית ובמחשבים, במה שאנחנו קוראים טרום-תעסוקה, כדי שבאמת יוכלו להיכנס לאחר-מכן לקורסים להכשרה מקצועית המסודרים יותר.

חנוך צמיר: אני רואה בזה הישג, אני רואה בזה פריצת-דרך.

חנוך צמיר: זה עדיין לא נותן תשובה למבוגרים יותר, זה עדיין לא נותן תשובה לאלה שכבר הרבה שנים בארץ, וגם הם נמצאים באותם אחוזי אבטלה שאנחנו מכירים.

חנוך צמיר: אני קצת חולק על אחוזי האבטלה של מרכז "אדווה" שפורסמו כאן.

חנוך צמיר: אם נעשה פילוח נכון של מה שנקרא גיל 54 ונחלק את זה לתת-קבוצות, נראה שדווקא בקבוצות הצעירות יותר יש ירידה באבטלה.

חנוך צמיר: זה לא מספק, עדיין אנחנו בסביבות 30%.

חנוך צמיר: אסור שזה יהיה, צריך להילחם באחוז הזה, אבל זה לא 48% שבהבל פה מכניסים פה את כולם לאותה קבוצה.

צבי הנדל: זו הערה חשובה.

צבי הנדל: אתה אומר, ככל שהגיל צעיר יותר, אחוזי האבטלה קטנים?

חנוך צמיר: הם עדיין גדולים בהשוואה לאחוזה האבטלה של ישראלים.

חנוך צמיר: הם קטנים בהשוואה לגילאים ובהשוואה לנתונים שפורסמו וחולקו כאן.

צבי הנדל: זאת אומרת, אם אני מנתק רק את העולים, משתפר והולך נושא הצעירים.

חנוך צמיר: הצעירים החדשים – משתפר והולך.

חנוך צמיר: נתתי את הדוגמאות של מרכזי קליטה מיוחדים לצעירים האלה עם אוריינטציה לתעסוקה.

חנוך צמיר: אבל הרי אנחנו יודעים שיש אנשים שהם כבר כמה שנים בארץ, בתוכם אחוזי האבטלה גבוהים מדי, לדעתנו.

צבי הנדל: יש עדיין עבודה יזומה כמו שהיתה פעם?

חנוך צמיר: המושג "עבודה יזומה" כמעט ולא קיים.

חנוך צמיר: אנחנו מנסים לשים, כמובן במגבלות התקציב, בטכניקה שאנחנו קוראים לה הכשרה פנים-מפעלית, אישית יותר, משולבת.

חנוך צמיר: לצערי, היא לא מקיפה אלפי אנשים.

צבי הנדל: קרן קימת נקראת פנים-מפעלית?

חנוך צמיר: קרן קימת – זה במערכת האלתורים, לא מעבר לזה.

צבי הנדל: תודה רבה לסגן השר ותודה רבה לאורחים.

צבי הנדל: בעזרת השם, שבשנה הבאה "נתקוף" אותך שאתה לא עומד בעומס של חצי מיליון עולים שיגיעו לארץ.

צבי הנדל: הישיבה נעולה.

צבי הנדל: - - - - - - -